Iwak tawès nduwèni bentu awak rodok dawa lan gèpèng kanti geger dhuwur, endasé cilik, cangkem cilik ana ing pucuk irung, sungut cilik utawa rudimenter. Ing ngisor garis rusuk sisik 5,5 iji lan 3,5 iji ing antarané garis rusuk lan sirip pertama ing weteng. Garis rusuk sempurna cacahé 29-31 iji. Awak wernané rodok perak lan keirengan ing bagéyan geger. Ing moncong ana tonjolan-tonjolan kang cilik. Siripé geger lan buntut wernané klawu utawa kekuningan, sirip dada wernané kuning lan sirip silèt wernane kuning téla. Sirip silèt nduwèni 6,5 cabang.[3] Iwak iki gampang manak ing blumbang kanti rangsangan alami, saben taun. Ing perairan umumé netesaké ing musim rendheng. Iwak kang siap ngendog biasané ing umur 8 wulan kanti ukuran dawa 20 cm bobot 175 gram kanti fekunditas kira-kira 25.980-86.916 iji endog. Endog bakal mingslep ing ngisor banyu (demersal) lan netes sajroné 13 nganti 20 jam. Iwak tawès kalebu kéwan kang sipaté omnivora. Pakanané saka wit-witan (kayata godhong-godhongan), Ipomea reptans, lan Hydrilla), fitoplankton lan invertebrata. Biasane anggone nyekel iwak iki migunakaké alat cekel kayat jaring, ngesar, tuguk, jala lan alat cekel